## Pravilnik o obliku i sadržaju obrtnice i povlastice za obavljanje obrta

### NN 11/1995 (17.2.1995.), Pravilnik o obliku i sadržaju obrtnice i povlastice za obavljanje obrta

# MINISTARSTVO GOSPODARSTVA

Na temelju članka 9. stavka 4. Zakona o obrtu ("Narodne
novine" broj 77/93) ministar gospodarstva donosi

## Pravilnik

### o obliku i sadržaju obrtnice i povlastice za obavljanje obrta

I. OPĆA ODREDBA

Članak 1.

Ovim pravilnikom propisuje se oblik i sadržaj obrtnice i povlastice
koji se izdaju za obavljanje slobodnih i vezanih obrta.

Članak 2.

Obrtnicu izdaje nadležni županijski ured i njegove ispostave odnosno
ured Grada Zagreba na čijem području će biti sjedište
obrta. Povlasticu izdaje nadležno ministarstvo ovisno o vrsti obrta.

II. OBRAZAC OBRTNICE

Članak 3.

Obrtnica se izdaje na trodjelnom obrascu koji otvoren ima dimenzije
222 x 105 mm a savijen 74 x 105 mm i toniran je svjetloplavom bojom, a
obrubljen je starohrvatskim pleterom. Obrtnica se izdaje prema obrascu
koji je otiskan uz ovaj pravilnik i njegov je sastavni dio.

Članak 4.

Prednja strana obrasca sadrži naziv: Republika Hrvatska, Grb Republike
Hrvatske, naziv "OBRTNICA" i broj obrtnice. Broj obrtnice sastoji
se od jedanaest znamenki.

Članak 5.

Prva lijeva unutarnja strana obrasca sadrži podatke o vlasniku obrta
i to: ime i prezime, jedinstveni matični broj građana, adresu
stanovanja i promjenu adrese i vlastoručni potpis. Srednja unutarnja
strana obrasca sadrži podatke o obrtu i to: matični broj obrta,
tvrtka - naziv obrta, sjedište obrta, datum upisa u registar, datum prestanka
obrta. Desna unutarnja strana obrasca sadrži podatke o nazivima djelatnosti.

Članak 6.

Prva lijeva vanjska strana obrasca sadrži podatke o nazivu djelatnosti,
potpis odgovorne osobe i pečat nadležnog županijskog ureda ili njegove
ispostave odnosno ureda Grada Zagreba. Lijevo od pečata otisnut
je znak Hrvatske obrtničke komore. Srednja vanjska strana obrasca
sadrži važne napomene s ispisanim tekstom.

Članak 7.

Podaci u obrtnicu ispunjavaju se pisačem sustava za automatsku
obradu podataka ili pisaćim strojem.

III. OBRAZAC POVLASTICE

Članak 8.

Obrazac povlastice izdaje se na punijem papiru svjetloplave boje, dimenzije
70 x 100 mm. Povlastica se izdaje prema obrascu koji je otiskan uz ovaj
Pravilnik i njegov je sastavni dio.

Članak 9.

Prednja strana povlastice sadrži:

- na gornjoj lijevoj strani je grb Republike Hrvatske. - desno od grba
je ispisano:

Republika Hrvatska, Ministarstvo \_\_\_\_\_\_\_\_\_\_\_\_\_\_

- ispod toga upisuje se tekst "POVLASTICA za obavljanje obrta",
ime i prezime obrtnika,

- u donjem desnom kutu otisnut je pečat nadležnog ministarstva.

Članak 10.

Na stražnjoj strani obrasca povlastice ispisani su podaci o djelatnosti
za koju je izdana povlastica, podaci o vlasniku obrta i to: ime i prezime,
jedinstveni matični broj gradana, adresa stanovanja, podaci o obrtu
i to: matični broj obrta, tvrtka i sjedište obrta.

Članak 11.

Ovaj Pravilnik stupa na snagu danom objave u "Narodnim novinama".

Klasa: 311-01/94-01/159

Urbroj: 526-01-94-1

Zagreb, 27. prosinca 1994.

Ministar

**Nadan Vidošević,** v. r.

---

Prednja stranica Naziv djelatnosti (nastavak)

![](dodatni/362530.gif)

![](dodatni/362531.gif)

REPUBLIKA HRVATSKA

GRB

MINISTARSTVO \_\_\_\_\_\_\_\_\_\_\_\_\_\_\_\_

POVLASTICA za obavljanje obrta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime M. P.

Zadnja stranica

Povlastica se izdaje za:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o obrtniku:

Ime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Prezime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
JMBG:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:

Mjesto:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ulica i kbr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o obrtu:

Matični broj obrta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tvrtka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Sjedište:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 11/1995-217